CELEX: 62009TN0102
Language: et
Date: 2010-09-01 00:00:00
Title: Kohtuasi T-102/09: 1. septembril 2010 esitatud hagi — Elosta versus komisjon

15.1.2011   
            
            
               ET
            
            
               Euroopa Liidu Teataja
            
            
               C 13/26
            
         1. septembril 2010 esitatud hagi — Elosta versus komisjon
   (Kohtuasi T-102/09)
   ()
   2011/C 13/52
   Kohtumenetluse keel: inglise
   
      Pooled
   
   
      Hageja: Abdelrazag Elosta (Pinner, Ühendkuningriik) (esindajad: barrister E. Grieves ja solicitor A. McMurdie)
   
      Kostja: Euroopa Komisjon
   
      Hageja nõuded
   
   
               —
            
            
               tühistada määrus (EÜ) nr 1330/2008 (1) hagejat puudutavas osas;
            
         
               —
            
            
               kohustada kostjat eemaldama viivitamatult hageja nimi nimetatud määruse lisast;
            
         
               —
            
            
               mõista kostjalt ja/või Euroopa Liidu Nõukogult lisaks tema enese kohtukuludele välja kõik hageja kohtukulud ja mis tahes summad, mis Euroopa Liidu Kohus õigusabi alusel tasus.
            
         
      Väited ja peamised argumendid
   
   Käesolevas hagiavalduses taotleb hageja ELTL artikli 263 alusel komisjoni määruse (EÜ) nr 1330/2008 tühistamist osas, kus hageja nimi on lisatud nende isikute ja üksuste loendisse, kellele kohaldati teatud eripiiranguid.
   Oma hagi toetuseks esitab hageja järgmised väited:
   
                
            
            
               Esiteks ei ole komisjon kordagi iseseisvalt kontrollinud seda, mis alusel lisati hageja määruse (EÜ) nr 881/2002 (2) I lisasse, ega nõudnud ühtegi põhjendust või tõendit selle kohta.
            
         
                
            
            
               Lisaks ei ole komisjon esitanud hagejale ühtegi põhjendust ega esitanud ka ühtegi piisavat põhjendust, mis õigustaksid tema lisamist määruse (EÜ) nr 881/2002 I lisasse, rikkudes nii tema õigust tõhusale õiguskaitsele, õigust ennast kaitsta ning omandiõigust Euroopa inimõiguste konventsiooni alusel.
            
         
                
            
            
               Lõpuks on tema nime jätkuv hoidmine määruse (EÜ) nr 881/2002 I lisas irratsionaalne järgmistel põhjustel: 1. ei esinenud ega ka esine ühtegi põhjust, mis vastaksid asjaomastele kriteeriumidele viidatud lisasse kandmiseks; 2. Ühendkuningriigi valitsuse seisukoht on, et hageja ei vasta enam asjaomastele kriteeriumidele; 3. Ühendkuningriigi erikohtu otsuste kohaselt ei ole Libyan Islamic Fighting Group ühinenud Al-Qaida võrguga ja/või kõik Libyan Islamic Fighting Group’iga seotud isikud jagavad Al-Qaida vägivaldset ülemaailmse džihaadi ideoloogiat.
            
         
      (1)  Komisjoni 22. detsembri 2008. aasta määrus (EÜ) nr 1330/2008, millega 103. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud (ELT L 345, lk 60).
   
      (2)  Nõukogu 27. mai 2002. aasta määrus (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist (EÜT 2002 L 139, lk 9; ELT eriväljaanne 18/01, lk 294).